CELEX: 32022R0487
Language: lv
Date: 2022-03-21 00:00:00
Title: Komisijas Īstenošanas regula (ES) 2022/487 (2022. gada 21. marts), ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Raschera” (ACVN))

28.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 100/4
               
            
         KOMISIJAS ĪSTENOŠANAS REGULA (ES) 2022/487
         (2022. gada 21. marts),
         ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Raschera” (ACVN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:
         
                     (1)
                  
                  
                     Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Itālijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu “Raschera”, kas reģistrēts saskaņā ar Komisijas Regulu (EK) Nr. 1263/96 (2), kurā grozījumi izdarīti ar Īstenošanas regulu (ES) Nr. 1086/2013 (3).
                  
               
                     (2)
                  
                  
                     Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī (4).
                  
               
                     (3)
                  
                  
                     2021. gada 19. februārī Komisija no fiziskas personas, kas dzīvo Itālijā, saņēma vēstuli, kurā pausti iebildumi pret grozījuma apstiprināšanu. Pēc tam tā pati fiziskā persona 2021. gada 8. novembrī nosūtīja otru vēstuli ar papildu argumentiem pret grozījumu.
                  
               
                     (4)
                  
                  
                     Saskaņā ar Regulas (ES) Nr. 1151/2012 51. panta 1. punkta otro daļu fiziskas vai juridiskas personas, kurām ir likumīgas intereses un kuras dzīvo vai ir iedibinājušās dalībvalstī, no kuras pieteikums iesniegts, tiek izslēgtas no iebildumu procedūras, jo tām jau ir bijusi iespēja piedalīties valsts iebildumu procedūrā saskaņā ar Regulas (ES) Nr. 1151/2012 49. panta 3. punktu. Līdz ar to Itālijā dzīvojošās fiziskās personas iebildumu vēstules tiek atzītas par nepieņemamām.
                  
               
                     (5)
                  
                  
                     Ņemot vērā iepriekš minēto, Komisija uzskata, ka ar aizsargāto cilmes vietas nosaukumu “Raschera” apzīmētā produkta specifikācijas grozījumi būtu jāapstiprina,
                  
               IR PIEŅĒMUSI ŠO REGULU.
         
            1. pants
            Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Raschera” (ACVN).
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 21. martā
            
               
                  Komisijas
               
               
                  un tās priekšsēdētājas vārdā –
               
               
                  Komisijas loceklis
               
               Janusz WOJCIECHOWSKI
            
         
         
            (1)  OV L 343, 14.12.2012., 1. lpp.
         
         
            (2)  Komisijas Regula (EK) Nr. 1263/96 (1996. gada 1. jūlijs), ar ko papildina pielikumu Regulai (EK) Nr. 1107/96 par ģeogrāfiskās izcelsmes norāžu un cilmes vietu nosaukumu reģistrāciju saskaņā ar procedūru, kas izklāstīta Regulas (EEK) Nr. 2081/92 17. pantā (OV L 163, 2.7.1996., 19. lpp.).
         
            (3)  Komisijas Īstenošanas regula (ES) Nr. 1086/2013 (2013. gada 30. oktobris), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [Raschera (ACVN)] (OV L 293, 5.11.2013., 26. lpp.).
         
            (4)  OV C 439, 29.10.2021., 19. lpp.